ኢትዮጵያ፡ ካብ ኣፍሪቃ ብብዝሒ ህዝቢ ካብ ናይጄርያ ቀጺላ ካልኣይቲ እያ። ልዕሊ 100 ሚልዮን ህዝቢ ዘለዋ ኮይና፡ ኣስታት 80 ዝተፈላለዩ ብሄራት ኣለውዋ። ኣብዪ ኣሕመድ ኣብ 2018 ስልጣን ዝዓተረ ኾይኑ፡ ኣብ ኢትዮጵያ ዝተላዕለ ተቓውሞታት ንሃይለማርያም ደሳለኝ ካብ ስልጣን ምስኣለዮ እዩ ቀዳማይ ሚኒስተር ኮይኑ። ኣብዪ ናብ ስልጣን ምስ መጸ፡ ኣብ'ታ ሃገር ምልካዊ ስርዓት ከብቅዕ ከምዝሰርሕ ዝተመጻበዐ ኮይኑ፡ ተኣጊዶም ዝጸንሑ ፖለቲካዊ ውድባት ናብ ዓዶም ክኣትዉ ብምግባርን ብኣሸሓት ዝቑጸሩ እሱራት ብምፍታሕን ለውጥታት ኣተኣታትዩ ነይሩ። እንተኾነ፡ ዋላ'ኳ እዚ ለውጥታት እንተተገብረ፡ ብሄራዊ ስምዒታት ክግንግንን ጎንጽታት ክረኣይን ጀሚሩ። በቲ ዝጸንሐ ስርዓት ተወጺዕና ዝብሉ ጉጅለታት ኣብ ክልሎም ዝያዳ ናጽነት ክረኽቡን ንናይ ቋንቋን ባህላውን መሰላቶም ኣፍልጦ ክወሃቦምን ይጠልቡ። እቲ ናይ ቤንሻንጉል መጥቃዕቲ ምስ ትግራይ ይዛመድ ዶ?
